නිෂොන් පෙරේරාගේ විශිෂ්ට උත්සාහක දිනුම හේතුවෙන් අන්තර් පාසල් අවුරුදු 20න් පහළ පළමු කොටසේ රගර් තරගාවලියේ විද්‍යා විද්‍යාලය සමග පැවැති තරගයෙන් ලකුණු 29-23ක ජයක් අත්කර ගැනීමට සාන්ත පීතර විදුහල සමත්විය.තරගයේ අවසන් මිනිත්තු කීපය වනවිට ලකුණු 23-22ක් ලෙස ඉදිරියෙන් පසුවූ විද්‍යා විද්‍යාලයට අනපේක්ෂිත පරාජයක් උරුම කරදුන් සාන්ත පීතර විදුහල් ක්‍රීඩකයන් තරගයේ පළමු භාගය නිමාවනවිට ද ලකුණු 13-3ක් ලෙස පසුපසින් සිටියහ.එහෙත් කණ්ඩායම් හැඟීමත්, මානසික ඒකාග්‍රතාවත් ඉහළ මට්ටමක තබාගත් සාන්ත පීතර විදුහල් ක්‍රීඩකයන් පැරදවීමට සමත්වීම කැපී පෙනුණි.මේ ජයග්‍රහණයත් සමග ප්‍රසාද ලකුණු සටහනේ තුන්වැනි ස්ථානය යළි අත්කර ගැනීමට සාන්ත පීතර විදුහලට හැකිවිය.ගෝල් 3ක්, උත්සාහක දිනුමක් හා දඬුවම් පහරක් සාන්ත පීතර විදුහල වාර්තා කළ අතර විද්‍යා විදුහල රැස් කරනු ලැබුවේ ගෝලයක්, උත්සාහක දිනුම් 2ක් හා දඬුවම් පහර 2ක් පමණි.රාජකීය විදුහලට ජයමේ අතර සාන්ත ‍ජෝශප් විදුහලට එරෙහිව ලකුණු 14-7ක ජයක් වාර්තා කිරීමට රාජකිය විදුහල සමත්විය.